54. ΠΡΟΕΔΡΙΚΟΝ ΔΙΑΤΑΓΜΑ υπ΄ αριθ. 109 της 23/27 Φεβρ. 1976 (ΦΕΚ Α΄ 42) Περί διαχειρίσεως έργων και προμηθειών χρηματοδοτουμένων εκ των μέσω του Κρατικού Προϋπολογισμού περιερχομένων εις την Γενικήν Γραμματείαν Αθλητισμού κεφαλαίων εκ του Ο.Π.Α.Π.". Έχοντες υπ' όψει: 1.Τας διατάξεις: α)Του Α.Ν. 397/1968 "περί επανασυστάσεως της Γενικής Γραμματείας Αθλητισμού και των αρμοδιοτήτων αυτής" (Φ.Ε.Κ. 101/68 τεύχ. Α΄). β)Του Β.Δ. 624/1968 "περί οργανώσεως και λειτουργίας των υπηρεσιών της Γενικής Γραμματείας Αθλητισμού" (Φ.Ε.Κ. 212/68 τεύχ. Α΄). γ)Του Ν.Δ. 216/1974 "περί συστάσεως Υπουργείου Προεδρίας Κυβερνήσεως" (Φ.Ε.Κ. 367/1974 τεύχ. Α΄). δ)της παρ. 3 του άρθρ. 17 του Ν.Δ. 75/1975 "περί οργανώσεως του εξωσχολικού αθλητισμού και ρυθμίσεως συναφών θεμάτων" (Φ.Ε.Κ. 138/1975 τεύχ. Α΄). 2.α)Την υπ' αριθ. ΔΛ7/2/7/9833/29.7.75 (ΦΕΚ 779, τεύχ. Β΄) απόφασιν των Πρωθυπουργού και Υπουργού Προεδρίας Κυβερνήσεως "περί αναθέσεως ασκήσεως αρμοδιοτήτων του Υπουργού Προεδρίας Κυβερνήσεως εις τους παρά τω Υπουργείω Προεδρίας Κυβερνήσεως Υφυπουργούς". β)Τας υπ' αριθ. 862/75 και 15/76 Γνωμοδοτήσεις του Συμβουλίου της Επικρατείας, προτάσει των Ημετέρων επί της Προεδρίας Κυβερνήσεως Υφυπουργού και επί των Οικονομικών Υπουργού, απεφασίσαμεν και διατάσσομεν: Άρθρ.1.-Προκειμένου περί εκτελέσεως εντεταγμένων εις εγκεκριμένον πρόγραμμα έργων εις τα υπό της Γενικής Γραμματείας Αθλητισμού εποπτευόμενα Νομικά Πρόσωπα, δύναται δι' εκάστοτε αποφάσεως του αρμοδίου   επί του Αθλητισμού Υπουργού ή Υφυπουργού, να θεωρήται κύριος έργου κατά την έννοιαν του άρθρ. 1 παρ. 4 του Ν.Δ. 1266/1972 (τόμ. 23 σελ. 130, 10) η Γενική Γραμματεία Αθλητισμού, έχουσα πάσαν αρμοδιότητα επί της μελέτης και της κατασκευής των έργων τούτων μέχρι και της οριστικής παραλαβής. Από της οριστικής παραλαβής τα έργα περιέρχονται αυτοδικαίως εις τα οικεία Νομικά Πρόσωπα. Άρθρ.2.-Επιτρέπεται, κατά παρέκκλισιν των διατάξεων του άρθρ. 3 παρ. 2 του Ν.Δ. 1266/72 κατόπιν εγκρίσεως του Γενικού Γραμματέως Αθλητισμού και μετ' εισήγησιν της Δ/νσεως Τεχνικών Υπηρεσιών της Γ.Γ.Α. η εκτέλεσις εργασιών επισκευών και συντηρήσεως αξίας μέχρι 350.000 δραχμών, δι' αναθέσεως τούτων απ' ευθείας άνευ διαγωνισμού εις εργολήπτην Δ.Ε. ή εμπειροτέχνην προσέτι δε και απολογιστικώς υπό του κυρίου του Έργου. Άρθρ.3.-1.Αι δαπάναι των ανωτέρω έργων και προμηθειών βαρύνουν ειδικάς πιστώσεις του Προϋπολογισμού του οικείου Νομικού Προσώπου ή των οικείων υπερκειμένων Ενώσεων, αίτινες εγγράφονται κατόπιν της προ τούτο χρηματοδοτήσεώς των υπό της Γενικής Γραμματείας Αθλητισμού εκ των εις αυτήν μέσω του Κρατικού Προϋπολογισμού περιερχομένων κεφαλαίων του Ο.Π.Α.Π. 2.Αι πληρωμαί διενεργούνται υπό του Νομικού Προσώπου ή των άνω υπερκειμένων Ενώσεων βάσει των υπό της Γενικής Γραμματείας Αθλητισμού διαβιβαζομένων δικαιολογητικών. Άρθρ.4.-Επιτρέπεται όπως, κατά παρέκκλισιν εκ των διατάξεων του άρθρ.1 παρ. 2 εδ. γ του Π.Δ. 56/73 "περί εκτελέσεως του Ν.Δ. 1266/72 περί εκτελέσεως των δημοσίων έργων, (τόμ. 23 σελ. 130, 21) τη εγκρίσει του Γενικού Γραμματέως Αθλητισμού μετ' εισήγησιν της Διευθύνσεως Τεχνικών Υπηρεσιών της Γενικής Γραμματείας Αθλητισμού, το σύστημα δημοπρατήσεως δια ποσοστού εκπτώσεως μετά γενικού ορίου εφαρμόζεται και δια προϋπολογισμούς μελετών μικροτέρους των 4.000.000 δραχμών. Άρθρ.5.-Επιτρέπεται, κατά παρέκκλισιν εκ των διατάξεων του Ν.Δ. 2931/54 "περί χορηγήσεως προκαταβολών εις τους αναδόχους εκτελέσεως πάσης φύσεως έργων του Δημοσίου και έργων κοινής υποδομής του Ν.Α.Τ.Ο.". (τόμ. 23 σελ. 130, 01) εις περιπτώσεις καθ' ας προβλέπεται η προμήθεια μηχανημάτων ενσωματουμένων εις το έργον, η προκαταβολή εις τον ανάδοχον μέρους της αξίας των μηχανημάτων τούτων και εις ποσοστόν μέχρις 20% ταύτης, εφ' όσον τούτο προβλέπεται εν τη ειδική συγγραφή υποχρεώσεων και ως εν αυτή καθορίζεται. (Αντί για τη σελ.646,5601(β)Σελ.646,5601(γ) Τεύχος 1227–Σελ. 79 163 Εξωσχολική Σωματική Αγωγή 32.Η.δ.53-54 164 32.Η.δ.54 Εξωσχολική Σωματική Αγωγή Άρθρ.6.-1.Η Γενική Γραμματεία Αθλητισμού δύναται άνευ εγκρίσεως του Υπουργείου Εμπορίου να προβαίνη εις πάσαν προμήθειαν δι' ίδιον λογαριασμόν ή δια λογαριασμόν Νομικών Προσώπων τελούντων υπό την εποπτείαν της, μέχρι του ποσού των 10.000.000 δραχμών. 2.Τα κατά το εδάφ. α' του άρθρ. 86 του Ν.Δ. 321/1969 (τόμ. 25 σελ. 45) καθοριζόμενα ποσά αυξάνονται εις το τριπλάσιον. 3.Αι επιτροπαί διενεργείας διαγωνισμού και παραλαβής, ορίζονται δι' αποφάσεως μεν του Γ.Γ.Α., προκειμένου περί προμηθείας ή εργασίας μέχρι ποσού δρχ. 500.000, υπό του αρμοδίου δε Υπουργού δια προμηθείας ή εργασίας μείζονος ποσού, είναι δε τριμελείς και πενταμελείς, αντιστοίχως. Η μηνιαία (κατά την διάταξιν του άρθρ. 6 του Ν.Δ. της 29.12.1925) (τόμ. 25Α σελ. 218) προθεσμία μεταξύ της ημέρας δημοσιεύσεως της διακηρύξεως και της ημέρας διαγωνισμού δύναται δι' αποφάσεως του Γ.Γ.Α. ή Υπουργού κατά περίπτωσιν να συντέμνηται εις δέκα ημέρας. Άρθρ.7.-Προκειμένης της παρά της Γ.Γ.Α. εφαρμογής των διατάξεων των άρθρ. 15 παρ. 2, 16 εδ. 1 περιπτ. α και β και 20 εδ. α του Ν.Δ. 321/1969 (τόμ. 25 σελ. 45) επιτρέπεται κατά παρέκκλισιν τούτων όπως: 1.Κατ' εξαίρεσιν και εν ανεπαρκεία πιστώσεως εις τον προϋπολογισμόν της Γενικής Γραμματείας Αθλητισμού, προτάσει του Γενικού Γραμματέως Αθλητισμού, η δι' ητιολογημένης αποφάσεως του αρμοδίου επί του Αθλητισμού Υπουργού ή Υφυπουργού, κοινοποιουμένης αμελλητί εις τον Υπουργόν των Οικονομικών, αύξησις ταύτης επί ισοπόσω μειώσει ετέρας της Γενικής Γραμματείας Αθλητισμού. 2.Διαρκούσης της εκτελέσεως του προϋπολογισμού η δι' αποφάσεως του αρμοδίου Υπουργού ή Υφυπουργού, κοινοποιουμένης αμελλητί εις τον Υπουργόν των Οικονομικών, εγγραφή εις τον προϋπολογισμόν των εξόδων της Γενικής Γραμματείας Αθλητισμού πιστώσεων ισοπόσων προς τα πραγματοποιούμενα έσοδα. α.Εξ αδιαθέτων υπολοίπων χρηματικών ενταλμάτων προπληρωμής ή εξ επιστροφής αχρεωστήτως καταβληθέντων, προς αύξησιν των πιστώσεων εις βάρος των οποίων ενετάγη η πληρωμή. β.Εξ εσόδων προωρισμένων κατά ρητήν διάταξιν νόμου προς αντιμετώπισιν ωρισμένης δαπάνης, προς αύξησιν της δια την δαπάνην ταύτην πιστώσεως. 3.Δια πράξεων του αρμοδίου επί του Αθλητισμού Υπουργού ή Υφυπουργού ορίζεται εκάστοτε και δι' ωρισμένην χρονικήν περίοδον το ποσοστόν των δυναμένων να   διατεθώσιν υπό του Γενικού Γραμματέως Αθλητισμού πιστώσεων, κατά κατηγορίας ή ομάδας δαπανών. Άρθρ.8.-Αναστέλλεται η ισχύς του Β.Δ. 318/1973 «περί ασκήσεως προληπτικού ελέγχου επί των δαπανών των Εθνικών Γυμναστηρίων» (Τόμ. 32Γ σελ. 630, 08) ειδικώς όσον αφορά εις την μισθοδοσίαν και τας εν γένει αποδοχάς του προσωπικού τούτων, μέχρις εκδόσεως του προβλεπομένου, υπό του Ν.Δ. 650/70 άρθρ. 6 παρ. 4 εσωτερικού Κανονισμού (Τόμ. 32Γ σελ. 630, 01). Εις τον Ημέτερον Υπουργόν Προεδρίας Κυβερνήσεως, ανατίθεμεν την δημοσίευσιν και εκτέλεσιν του παρόντος Δ/τος. 